Wikimedia Foundation
D Wikimedia Foundation (alemannisch Wikimedia-Stiftig, churz: WMF) isch e internationali, nitstaatligi gmeinnützigi Organisation, wo freis Wüsse fördere wott. Für d Sammlig, Entwicklig und Verbreitig vom Inhalt werre Wikis ygsetzt. Mit Abstand s bekanntste Wiki isch di freii Enzyklopädy Wikipedia, denäbe git's aber no vyl meh Brojäkt.
Usserdëm git's nationali Wikimedia-Organisatione (chapters), wo rächtlig gseh meistens ydraiti Verein sin. Si understütze d Wikimedia-Brojäkt, bedrybe si aber nit und hän au kei Yfluss uff d Inhalt. Im dütschsprochige Ruum sin d Wikimedia Dütschland, d Wikimedia Österrych und d Wikimedia CH aktiv.
Organisation
Übersicht
thumb|400px|D Organisationsstruktur vo de Wikimedia Foundation
Organisation
D Wikimedia Foundation Inc. isch e Stiftig noch em Rächt vom US-amerikanische Bundesstaat Florida. Si hät also keini Mitglyder, sondern numme e Satzig und e Kuratorium; im Underschyd züe-n-re europäische Stiftig hät si kei Kapital, wo d Organisation vo de Zinse devo zehre dät.
D Gründig hät de Jimbo Wales, de Wikipedia-Gründer, am 20. Juni 2003 bekanntge. Wo d Wikimedia Foundation gründet worre isch, hän re de Jimbo Wales und de Bomis alli Rächt (an Näme, Domäne und Server) überdrait, wo im Zämmehang mit de Wikipedia oder ihre Schwösterbrojäkt stönn.
De Name Wikimedia hät de Sheldon Rampton erfunde, wo e amerikanische Autor und Bedryber vo de SourceWatch (vorher Disinfopedia) isch.
D Gschäftsstell
D Wikimedia Foundation hät zersche e Büro z Saint Petersburg (Florida) gha, sit Änd 2007 isch säll z San Francisco.
Gschäftfüererne
Dezember 2007 – Juli 2014: Sue Gardner
Juli 2014 –  April 2016: Lila Tretikov
sit April 2016 Katherine Maher
Vorsitzendi vom Kuratorium
S höchst Gremium vo de Stiftig ischs Kuratorium (Board of Trustees). De Vorsitzend isch sit em Juni 2016 de Christophe Henner. Usserdëm git's Gremie wie e Byroot und Arbetsgruppe.
Juni 2003 – Oktober 2006: Jimmy Wales
Oktober 2006 – Juli 2008: Florence Nibart-Devouard
Juli 2008 – Juli 2010: Michael Snow
Juli 2010 – Juli 2012: Ting Chen
Juli 2012 – August 2013: Kat Walsh
August 2013 – Juli 2015: Jan-Bart de Vreede
sit Juli 2015 – Juni 2016: Patricio Lorente
sit Juni 2016: Christophe Henner
Nationali Organisatione
Am 13. Juni 2004 isch z Berlin mit em Verein Wikimedia Deutschland - Gesellschaft zur Förderung freien Wissens e. V. (uff Alemannisch "Wikimedia Dütschland - e Gsellschaft für d Förderig vo freiem Wüsse i. V.) di erschti nationali Wikimedia-Organisation gründet worre. Im Oktober vom glyche Johr isch di französischi Wikimédia France gfolgt. Mittlerwyli git's in vyle andere Länder lokali Wikimedia-Organisatione, under anderem z Idalie, Großbritannie, Taiwan, Israel, de Schwiz, z Holland und z Östrych.
D Organisatione werre uff Änglisch Chapter gnännt. Si sin aber eigeständig und nit vo de Wikimedia Foundation abhängig, si griege aber vo de Foundation s Rächt, im jewylige Land mit de patentierte Bezeichnig Wikimedia uffzdrätte und di sunschtige Marke vo de Stiftig z verwände.
Di nationale Organisatione understütze vor Ort d Wikimedia-Brojäkt, zum Bispyl durch d Verastaltig vo Dräffe und Workshops oder durch Öffentligkeitsarbet. Si bedrybe keini Brojäkt wie d Wikipedia oder d Wikiquote, wyl säll d Uffgab vo de Wikimedia Foundation isch. Usserdëm dien di nationale Organisatione keini Inhalt an de Wikipedia oder andere Brojäkt ändere. Ordnigsdienscht in de Brojääkt leiste d Administratore und alli andere Bearbeiter.
Di jewylige Internetadrässe wikipedia.de, wikipedia.at und  wyse us rächtlige Gründ als Domäne-Eigner di nationale Verein us, nit d Wikimedia Foundation, wo d Internetsite wikipedia.org bedreut. Uff sälle drei Site findet mer e Portal für d Wikipedia, wo uff d Länder abgstimmt sin.
Brojäkt
In allne Wikimedia-Brojäkt erstelle d Nutzer gmeinschaftlig d Inhalt, es hät also keini Redaktione, wo entscheide chönne oder bezahlt werre. D Inhalt sin normalerwis frei; fast alli Tekscht stönn under de GNU-Lizänz für freii Dokumentation. Als technischi Blattform vo de Brojäkt nimmt mer s Programm MediaWiki, wo vor allem zu dëm Zwäck erstellt worre isch.
Zu de wichtigste Brojäkt zälle näbe de freie Enzyklopädy Wikipedia s Wikiwörterbüech (Wiktionary) und d Wikibiecher (Wikibooks, e Brojäkt, wo freii Lehrmaterialie sammelt) und d Wikiquote, wo Zitat sammelt. Witeri sin d Wikisource für freii Tekscht, s experimentäll Arteverzeichnis Wikispecies, d Bild- und Audiodateiesammlig Wikimedia Commons, di freii Nochrichtequälle Wikinews und d Wikiversity, e Blattform für di gmeinschaftligi Bearbeitig vo wüsseschaftlige Brojäkt.
Lut ComScore sin d Wikimedia-Brojäkt im Juni 2008 vo insgsamt 250 Millione Bsüecher wältwit uffgrüefe worre.
Technischi Infrastruktur
thumb|D Dienschträchner-Struktur vo de Wikimedia.
Für de Bedryb vo de verschydene Brojäkt underhaltet d Wikimedia Foundation e umfangrychi technischi Infrastruktur. De Chern vo säller isch e Rächezändrum z Tampa, Florida, wo's im 285 Dienschträchner (Server; Stand Dezämber 2007) hät. Denäbe git's no chleineri Standört z Aubervilliers, Seoul und Amschterdam mit 5, 23 bzw. 43 Server. Im Gsamte sin dodemit 356 Server in Bedryb.
Finanzierig
thumb|De Finanzblan 2007/08
D Wikimedia finanziert sich bisher fast numme durch Spände. Säll sin vor allem chleineri Einzelspände vo Brivatpersone gsi. Usserdëm griegt si Gäld- und Sachzüewändige vo andere Stiftige und Undernämme, zum Bispyl sit em Friehjohr 2005 de Süechmaschine- und Internetportal-Bedryber Yahoo!.
Weblink
wikimediafoundation.org – Netzsite vo de Wikimedia Foundation
wikimedia.org – Ystygssite vo de Wikimedia Foundation – au uff d Wikimedia-Brojäkt
meta.wikimedia.org – S Meta-Wiki isch e Dokumentations- und Diskussionsblattform für alli Wikimedia-Brojäkt
wikimedia.de – Netzsite vom Verein Wikimedia Dütschland – Gsellschaft für d Förderig vo freiem Wüsse wikimedia.ch – Netzsite vom Verein Wikimedia CH – Verein für d Förderig vo freiem Wüsse wikimedia.at – Netzsite vom Verein Wikimedia Östrych – Gsellschaft für d Förderig vo freiem Wüsse''
Kategorie:Wikipedia
Kategorie:Kulturelli Organisation